รัฐบาลไทย-ข่าวทำเนียบรัฐบาล-อธิบดีกรมการปกครองเผย นายอำเภอบางใหญ่ เพิกถอนใบอนุญาตให้มีอาวุธปืนของยูทูปเบอร์ชื่อดังแล้ว ภายหลังปรากฏคลิปเหตุการณ์ยิงปืนขึ้นฟ้าทาง Social Media
วันอังคารที่ 20 กุมภาพันธ์ 2567
20/02/2567
อธิบดีกรมการปกครองเผย นายอําเภอบางใหญ่ เพิกถอนใบอนุญาตให้มีอาวุธปืนของยูทูปเบอร์ชื่อดังแล้ว ภายหลังปรากฏคลิปเหตุการณ์ยิงปืนขึ้นฟ้าทาง Social Media
อธิบดีกรมการปกครองเผย นายอําเภอบางใหญ่ เพิกถอนใบอนุญาตให้มีอาวุธปืนของยูทูปเบอร์ชื่อดังแล้ว ภายหลังปรากฏคลิปเหตุการณ์ยิงปืนขึ้นฟ้าทาง Social Media
เมื่อวันที่ 19 ก.พ. 67 นายอรรษิษฐ์ สัมพันธรัตน์ อธิบดีกรมการปกครอง เปิดเผยว่า ตามที่ได้มีการเผยแพร่คลิปเหตุการณ์ยิงปืนขึ้นฟ้า ผ่านสื่อออนไลน์ ทั้ง Facebook และ Youtube ซึ่งเจ้าของอาวุธปืนมีผู้ติดตามทางสื่อดังกล่าวเป็นจํานวนมาก โดยกรมการปกครองได้ทําการตรวจสอบพบว่าผู้ที่ปรากฏในคลิปได้รับใบอนุญาตให้มีและใช้อาวุธปืน (แบบ ป.4) ในท้องที่อําเภอบางใหญ่ จังหวัดนนทบุรี จึงได้มอบหมายให้นายอําเภอบางใหญ่ในฐานะนายทะเบียนท้องที่ดําเนินการตรวจสอบข้อเท็จจริงโดยเร่งด่วน
นายอรรษิษฐ์ สัมพันธรัตน์ อธิบดีกรมการปกครอง กล่าวว่า กรมการปกครองได้รับรายงานจากนางสาวญาณิพัชญ์ ศรีโคตร นายทะเบียนท้องที่อําเภอบางใหญ่ ในฐานะนายทะเบียนท้องที่อําเภอบางใหญ่ เกี่ยวกับการตรวจสอบภาพที่ปรากฏในคลิปดังกล่าวพบว่า เกิดขึ้นจริง ซึ่งถือเป็นพฤติการณ์ที่ไม่เหมาะสม และอาจส่งผลกระทบต่อสังคมและการรักษาความสงบเรียบร้อยในพื้นที่ตามกฎหมายว่าด้วยอาวุธปืน เครื่องกระสุน วัตถุระเบิด ดอกไม้เพลิง และสิ่งเทียมอาวุธปืน
"นายทะเบียนท้องที่อําเภอบางใหญ่ จึงได้มีคําสั่งที่ 1/2567 เรื่อง เพิกถอนใบอนุญาตให้มีและใช้อาวุธปืนของนายอนุสรณ์ ทับเทศ ตามใบอนุญาต (แบบ ป.4) เลขที่ 69/2566 ลงวันที่ 20 มีนาคม 2566 ซึ่งได้ระบุสาระสําคัญว่า นายทะเบียนท้องที่อําเภอบางใหญ่ ได้พิจารณาข้อเท็จจริงและตรวจสอบหลักฐานจากหน่วยงานที่เกี่ยวข้องกรณีที่นายอนุสรณ์ ทับเทศ ผู้ที่ได้รับใบอนุญาตให้มีและใช้อาวุธปืน (แบบ ป.4) โดยใบอนุญาตเลขที่ 69/2566 ลงวันที่ 20 มีนาคม 2566 มีพฤติการณ์การขับรถในทางสาธารณะและได้กระทําการยิงปืนขึ้นฟ้า เป็นเหตุให้นายทะเบียนจะออกใบอนุญาตให้ไม่ได้ ตามกฎหมายว่าด้วยอาวุธปืนฯ ซึ่งถือว่าเป็นการประพฤติชั่วอย่างร้ายแรง อันอาจกระทบกระเทือนถึงความสงบเรียบร้อยของประชาชน โดยมีลักษณะต้องห้ามตามกฎหมายว่าด้วยอาวุธปืนฯ และหนังสือสั่งการที่เกี่ยวข้อง มีผลเพิกถอนใบอนุญาต ตั้งแต่วันที่ 19 กุมภาพันธ์ 2567 เป็นต้นไป" นายอรรษิษฐ์ฯ กล่าวเน้นย้ํา
นายอรรษิษฐ์ สัมพันธรัตน์ อธิบดีกรมการปกครอง กล่าวเพิ่มเติมว่า กรมการปกครอง กระทรวงมหาดไทยมุ่งมั่นในการเสริมสร้างและรักษาความสงบเรียบร้อยของบ้านเมืองให้เป็นไปตามกฎหมาย อันสอดคล้องกับแนวนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย โดยเฉพาะอย่างยิ่งในเรื่องการควบคุมอาวุธปืนที่ได้เดินหน้าดําเนินการกับผู้ลักลอบครอบครองอาวุธปืนผิดกฎหมายอย่างเข้มข้นต่อเนื่องและงดการออกใบอนุญาตใหม่เพื่อป้องกันเหตุที่อาจส่งผลกระทบต่อประชาชน รวมทั้งย้ําเตือนนายทะเบียนผู้ออกใบอนุญาตให้กําชับผู้ได้รับใบอนุญาตให้ปฏิบัติตามกฎหมายอย่างเคร่งครัด ซึ่งที่ผ่านมาผู้กระทําผิดจะเป็นผู้ที่ลักลอบครอบครองอาวุธปืนผิดกฎหมาย แต่ในกรณีนี้ เป็นการกระทําผิดกฎหมายของผู้ได้รับใบอนุญาต นายทะเบียนท้องที่จึงได้ดําเนินการให้เป็นไปตามกฎหมายอย่างเคร่งครัด โดยหากพี่น้องประชาชนมีเบาะแสการกระทําความผิด หรือพบเห็นการกระทําผิดกฎหมายเกี่ยวกับอาวุธปืน เครื่องกระสุน วัตถุระเบิด ดอกไม้เพลิง สิ่งเทียมอาวุธปืน และสิ่งผิดกฎหมายทุกชนิด สามารถแจ้งผ่านสายด่วนศูนย์ดํารงธรรม 1567 ตลอด 24 ชั่วโมง เพื่อเจ้าหน้าที่จะได้ดําเนินการให้เป็นไปตามกฎหมายต่อไป
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood